2016թ. ապրիլյան պատերազմից հետո Բաքուն նոր թափով շարունակում է ծանր սպառազինություն ձեռք բերել: Մասնավորապես, վերջերս հաղորդվեց, որ ադրբեջանական բանակը համալրվել է բելառուսական «Պոլոնեզ» համազարկային կրակի ռեակտիվ համակարգերով և իսրայելական LORA օպերատիվ-մարտավարական հրթիռային համալիրներով: Պաշտոնական Երևանը քննադատում է ԵԱՏՄ-ում ու ՀԱՊԿ-ում Հայաստանի դաշնակից Բելառուսի կողմից «Պոլոնեզ» տեսակի համազարկային կրակի ռեակտիվ համակարգերի վաճառքն Ադրբեջանին։ Պաշտպանության նախարարության խոսնակ Արծրուն Հովհաննիսյանն անընդունելի էր համարել զենքի վաճառքը «Ադրբեջանի նման պետությանը»: